Per Gunnar Stensvaag

Per Gunnar Stensvaag (født 18. mai 1956 i Bergen, oppvokst i Trysil) er en norsk hangglider og Senterparti-politiker. 

Han ble 14. august 1977 den første Norgesmester i hanggliding. Han deltok for Norge i verdensmesterskapet tre ganger (1976, 1977 og 1979), med 5.-plass som beste resultat. Stensvaag seiret i det åpne amerikanske mesterskapet i Hyner View, Pennsylvania i 1978. Dessuten vant han i «The Great Race», en 36 km lang hastighetskonkurranse som gikk fra en åsrygg helt nordvest i delstaten Georgia til runding over Lookout Mountain ved Chattanooga, Tennessee og tilbake, i 1980.

I 1976 laget regissøren Istvan Korda Kovacs et TV-program hvor Stensvaag sammen med kameraten Andre Røgler fløy fra Galdhøpiggen. Begge brukte da glidere av typen Wills-Wing Superswallowtail. På slutten av 1970-tallet arbeidet han som testpilot for Hang-Gliderprodusenten Manta Products i San Francisco, California. Fra da av konkurrerte han med en Manta Fledgling, et haleløst monoplan med vertikale rorflater på vingetippene (tip-draggers). Etter at han satset på en yrkeskarriere som trafikkflyger, sluttet han med hanggliding på konkurranseplan. 

I senere år har han blitt en habil veteranskøyteløper med følgende personlige rekorder etter sesongen 2016/17:
43,63 – 1.27,71 – 2.12,5 – 4.36,72 – 7.50,53 – 16.49,57

Med poengsummen 185.328 på de fire klassiske distansene klatret han i 2007 til 349.-plass på Adelskalenderen, en rangering av alle norske skøyteløpere gjennom tidene.

 Referanser 

 Eksterne lenker 


  Per Gunnar Stensvaag's biografi og skøytestatistikk CV på Tromsø SKs nettsider

Kategori:Norske sportsutøvere
Kategori:Norske skøyteløpere
Kategori:Testflyvere
Kategori:Personer fra Bergen kommune
Kategori:Personer fra Trysil kommune
Kategori:Artikler i skøytesportprosjektet